Doložka vybraných vplyvov


	1. Základné údaje

	Názov materiálu

	Návrh zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony


	Predkladateľ (a spolupredkladateľ)

	Ministerstvo spravodlivosti Slovenskej republiky


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☒	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:

Smernica Európskeho parlamentu a Rady (EÚ) 2024/1203 z 11. apríla 2024 o ochrane životného prostredia prostredníctvom trestného práva, ktorou sa nahrádzajú smernice 2008/99/ES a 2009/123/ES (Ú. v. EÚ L, 2024/1203, 30.4.2024) v platnom znení

	Termín začiatku a ukončenia PPK
	

	Predpokladaný termín predloženia na pripomienkové konanie
	október 2025

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	november 2025

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).

Aktuálna právna úprava trestných činov proti životnému prostrediu nezabezpečuje súlad s novou právnou úpravou na úrovni Európskej únie, ktorá nadobudla účinnosť v roku 2024.


	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 

Cieľom návrhu zákona je transpozícia Smernice Európskeho parlamentu a Rady (EÚ) 2024/1203 z 11. apríla 2024 o ochrane životného prostredia prostredníctvom trestného práva, ktorou sa nahrádzajú smernice 2008/99/ES a 2009/123/ES (Ú. v. EÚ L, 2024/1203, 30.4.2024) (ďalej len ako „smernica“), ktorou sa stanovujú minimálne pravidlá, pokiaľ ide o vymedzenia trestných činov a sankcií v záujme účinnejšej ochrany životného prostredia, ako aj pokiaľ ide o opatrenia na prevenciu a boj proti trestnej činnosti v oblasti životného prostredia a na účinné presadzovanie práva Európskej únie (ďalej len ako „EÚ“) v oblasti životného prostredia.

Nosnou časťou návrhu zákona je novelizácia zákona č. 300/2005 Z. z. Trestný zákon v znení neskorších predpisov (ďalej len ako „Trestný zákon“) v čl. I. Nakoľko smernica v porovnaní s nahradenou Smernicou Európskeho parlamentu a Rady 2008/99/ES z 19. novembra 2008 o ochrane životného prostredia prostredníctvom trestného práva (Ú. v. EÚ L 328, 6.12.2008)  rozširuje katalóg trestných činov a stanovuje podrobnejšiu právnu úpravu trestania fyzických osôb a právnických osôb, návrh zákona zavádza nové skutkové podstaty trestných činov proti životnému prostrediu a zvyšuje horné hranice trestu odňatia slobody v základných skutkových podstatách. Súčasne sa pri všetkých trestných činoch proti životnému prostrediu zavádza jednotný kvalifikačný znak, ktorým je rozsah činu. Medzi ďalšie významné zmeny Trestného zákona patrí zavedenie nového alternatívneho trestu (trest zverejnenia odsudzujúceho rozsudku), ktorý bude možné uložiť fyzickej osobe, ktorá spáchala trestný čin proti životnému prostrediu. 

Návrh zákona rovnako nadväzuje na záväzok z Programového vyhlásenia vlády Slovenskej republiky na roky 2023 až 2027 „presadiť právnu úpravu zameranú na modernizáciu a humanizáciu inštitútov trestného práva so zameraním na zavádzanie prvkov restoratívnej justície a harmonizáciu s európskymi trestnoprávnymi štandardami“ tým, že zavádza viaceré opatrenia restoratívneho charakteru, ktorých cieľom je dosiahnuť nápravu škôd na životnom prostredí. Tento cieľ sa uprednostňuje pred ukladaním nepodmienečného trestu odňatia slobody. 

Okrem novelizácie Trestného zákona je nevyhnutné vykonať aj novelizáciu nasledovných zákonov:
i.	Zákon č. 301/2005 Z. z. Trestný poriadok
ii.	zákon č. 543/2002 Z. z. o ochrane prírody a krajiny
iii.	zákon č. 587/2004 Z. z. o Environmentálnom fonde a o zmene a doplnení niektorých zákonov
iv.	zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov
v.	zákon č. 39/2007 Z. z. o veterinárnej starostlivosti 
vi.	zákon č. 274/2009 Z. z. o poľovníctve a o zmene a doplnení niektorých zákonov
vii.	zákon č. 91/2016 Z. z. o trestnej zodpovednosti právnických osôb a o zmene a doplnení niektorých zákonov.


	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 

Súdy, orgány činné v trestnom konaní, osoby, proti ktorým sa vedie trestné konanie, okresné úrady, Environmentálny fond

	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.

V prípade netransponovania smernice (EÚ) 2024/1203, tzn. neuvedenia zákonov, iných právnych predpisov a správnych opatrení potrebných na dosiahnutie súladu s touto smernicou do účinnosti do 21. mája 2026 je Európska Komisia oprávnená začať proti Slovenskej republike konanie o porušení povinnosti.

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:



	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☒ Áno                  ☐ Nie

Ak áno, uveďte, ktorých vplyvov podľa bodu 9 sa goldplating týka: 

Ku goldplatingu dochádza pri nasledovných článkoch smernice:

Čl. 3 ods. 3: neimplementovanie podmienky „nezvratnej alebo dlhodobej škody“ sa navrhuje z dôvodu zachovania súčasného systému nastavenia skutkových podstát trestných činov, ktorý je postavený na kategóriách rozsahu (malý, väčší, značný a veľký), dá sa exaktne vyčísliť a v praxi sa osvedčil.

[bookmark: _GoBack]Čl. 3 ods. 4: v § 285 a § 298 navrhujeme nezavádzať hrubú nedbanlivosť z dôvodu, že tieto trestné činy postihujú aj iné typy protiprávneho konania ako tie, ktoré upravuje smernica a pri ktorých je obyčajná nedbanlivosť vhodnejšia.

Čl. 5 ods. 5 písm. a): vyššie horné hranice trestnej sadzby nad rámec požadovaných 10 rokov trestu odňatia slobody v prípade spôsobenia smrti sa navrhuje zachovať pri trestných činoch podľa § 285 a § 298 z dôvodu, že postihujú aj iné typy protiprávneho konania ako tie, ktoré upravuje smernica. Zmena trestných sadzieb pri týchto trestných činoch by si vyžadovala širšiu diskusiu a prekračuje rámec transpozície.

Čl. 5 ods. 5 písm. b): vyššie horné hranice trestnej sadzby pri viacerých trestných činoch (10 namiesto požadovaných 8 rokov) sa zavádzajú kvôli systematike trestných činov. Pravidlom je, že súčasťou každej kvalifikovanej skutkovej podstaty je niektorá z kategórií rozsahu, pričom veľký rozsah ako najvyššia kategória rozsahu je vždy súčasťou najprísnejšej kvalifikovanej skutkovej podstaty s hornou hranicou trestnej sadzby 10 rokov (spoločne so spôsobením ťažkej ujmy na zdraví alebo smrti a spáchaním trestného činu ako člen nebezpečného zoskupenia).

Čl. 5 ods. 5 písm. c): vyššie horné hranice trestnej sadzby pri viacerých trestných činoch (8 rokov namiesto požadovaných 5 rokov) sa zavádzajú kvôli systematike trestných činov. Spôsobenie smrti ako najzávažnejší následok trestného činu musí byť postihovaný najprísnejšie. Ak má trestný čin v najprísnejšej kvalifikovanej skutkovej podstate hornú hranicu trestnej sadzby rokov, následok spôsobenia ťažkej ujmy na zdraví alebo smrti sa z uvedeného dôvodu zaraďuje tam.

Čl. 5 ods. 5 písm. d): vyššie horné hranice trestnej sadzby pri trestných činoch podľa § 254 a § 298 sa navrhuje zachovať z dôvodu, že postihujú aj iné typy protiprávneho konania ako tie, ktoré upravuje smernica. Zmena trestných sadzieb pri týchto trestných činoch by si vyžadovala širšiu diskusiu a prekračuje rámec transpozície.

Čl. 5 ods. 5 písm. e): vyššia horná hranica trestnej sadzby pri trestnom čine podľa § 305 ods. 2 (5 rokov namiesto požadovaných 3 rokov) sa navrhuje pre väčšie spoločenské odsúdenie činností súvisiacich s obchodovaním s chránenými rastlinami, chránenými živočíchmi a exemplármi. Rozdielna trestná sadzba v § 305 ods. 1 a 3 je aj v súčasnosti.

Čl. 11 ods. 3 písm. c): právna úprava premlčacích dôb je súčasťou všeobecnej časti Trestného zákona a platí pre všetky trestné činy. Vytvorenie novej, trojročnej  premlčacej doby pri odsúdení na trest odňatia slobody najviac na jeden rok nepovažujeme za nežiaduce, nakoľko by sa musela týkať všetkých trestných činov a presiahla by rámec transpozície.

V zmysle uvedených dôvodov ide podľa názoru predkladateľa o opodstatnený goldplating.

	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

Preskúmanie účelnosti navrhovaného zákona bude vykonávané priebežne po nadobudnutí jeho účinnosti, pričom sa budú zohľadňovať najmä skúsenosti aplikačnej praxe.

Európska Komisia do 21. mája 2031 vykoná hodnotenie vplyvu smernice (EÚ) 2024/1203 a potreby aktualizovať zoznam trestných činov proti životnému prostrediu.


	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☒	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	    z toho vplyvy na MSP

	☐	Pozitívne
	☐	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☒	Pozitívne
	☐	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☒	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.

V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.

Predkladaným materiálom sa zavádzajú nové trestné činy proti životnému prostrediu a menia sa hranice škody v existujúcich základných skutkových podstatách trestných činov. Uvedené bude mať vplyv na to, či bude konanie posúdené ako trestný čin a bude sa viesť trestné konanie, alebo ako priestupok a bude sa viesť správne konanie. V niektorých oblastiach sa predpokladá nárast nápadu v rámci trestných konaní, v iných k poklesu, čo bude mať zrkadlovo vplyv na správne orgány (najmä okresné úrady). Z uvedeného dôvodu možno potenciálny vplyv predkladaného materiálu na rozpočet verejnej správy označiť ako marginálny. 


	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.

Mgr. Martin Lipták, odbor legislatívy trestného práva, Ministerstvo spravodlivosti Slovenskej republiky, martin.liptak@justice.sk, tel. +421(0)2/888 91438

	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 

Návrh zákona je výstupom pracovnej skupiny zriadenej Ministerstvom spravodlivosti Slovenskej republiky pre transpozíciu smernice (EÚ) 2024/1203, ktorej súčasťou boli zástupcovia Generálnej prokuratúry Slovenskej republiky, Odboru odhaľovania nebezpečných materiálov a environmentálnej kriminality Prezídia Policajného zboru Slovenskej republiky, Ministerstva životného prostredia Slovenskej republiky, Ministerstva pôdohospodárstva Slovenskej republiky. Konzultácie prebehli aj s ďalšími štátnymi orgánmi, do ktorých vecnej pôsobnosti patria čiastkové otázky upravené v predkladanom materiáli.


	13. Stanovisko Komisie na posudzovanie vybraných vplyvov z PPK č. .......... 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:



	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:





3

